FI Euroopan unionin virallinen lehti C 140/29

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

2013/C 140/13

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 51 artiklassa tarkoitetulla tavalla.

MUUTOSHAKEMUS

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (1)

9 ARTIKLASSA TARKOITETTU MUUTOSHAKEMUS

”HUILE ESSENTIELLE DE LAVANDE DE HAUTE-PROVENCE”/”ESSENCE DE LAVANDE DE HAUTE-PROVENCE”

ET-N:o: FR-PDO-0217-0141-20.10.2011

SMM ( ) SAN ( X )

1. Eritelmän kohta (kohdat), jota (joita) muutos koskee

— ☒ Tuotteen nimi — ☒ Tuotteen kuvaus — ☒ Maantieteellinen alue —  Alkuperätodisteet — ☒ Tuotantomenetelmä — ☒ Yhteys maantieteelliseen alkuperään — ☒ Merkinnät — ☒ Kansalliset vaatimukset — ☒ Muuta (ryhmän ja valvontaelimen viitetiedot)

2. Muutoksen (muutosten) tyyppi

—  Yhtenäisen asiakirjan tai yhteenvedon muutos — ☒ Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu —  Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) —  Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutos (muutokset)

3.1 Tuotteen nimi

Edellisen eritelmän kohdan ”Nimi” mukaisesti tuotteen nimi on ”Huile essentielle de lavande de Haute-Provence”/”Essence de lavande de Haute-Provence”.

3.2 Tuotteen kuvaus

Tuotteen kuvausta täydennetään valvotun alkuperänimityksen ”Huile essentielle de lavande de Haute-Provence” määrittelemistä koskeviin kansallisiin säännöksiin sisältyvillä määräyksillä ja erityisesti kyseisen nimityksen analyyttisillä ominaisuuksilla.

Lisäksi ryhmä haluaa muuttaa neljää analyyttistä parametria, koska se on todennut niiden muuttuneen vuosien myötä ilmaston lämpenemiseen liittyvistä syistä. Ilmastonmuutos vaikuttaa kukkien kemialliseen koostumukseen, koska kesät ovat yhä kuumempia ja kuivempia mutta myös koska sen myötä on levinnyt kaskas, joka aiheuttaa kasvien nopeaa näivettymistä. Ryhmä ehdottaa näiden neljän parametrin muuttamista seuraavasti:

— oktanoni-3: 0,7–2 – 0,5–2

— α-terpineoli: < 0,5 – α-terpineoli ≤ 0,7

— cis-ß-osimeenin ja trans-ß-osimeenin suhde: 1,2–2,7 – 1,05–2,7

— trans-ß-osimeenin ja oktanoni 3:n suhde: 1,4–7 – 1,4–9.

Tuotteen kuvausta muutetaan seuraavasti:

”Huile essentielle de lavande de Haute-Provence”/”Essence de lavande de Haute-Provence” -laventeliöljyllä on oltava seuraavat analyyttiset ominaisuudet:

happoluku: < 1,0

1,8-sineoli: 0,2–1,0

cis-ß-osimeeni: 3,0–9,0

trans-ß-osimeeni: 2,2–4,9

oktanoni-3: 0.5–2,0

kamferi: < 0,5

linaloli: < 36

terpineeni-4-oli: 2,5–5,5

lavandulyyliasetaatti: > 2,5

lavanduloli: > 0,5

α-terpineoli: ≤ 0,7

cis-ß-osimeenin ja trans-ß-osimeenin suhde: 1,05–2,7

trans-ß-osimeenin ja oktanoni 3:n suhde: 1,4–9

linalolin + linalyyliasetaatin ja lavandulolin + lavandulyyliasetaatin suhde:12–18.

Tiettynä markkinointivuonna vallitsevien poikkeuksellisten sääolojen perusteella edellä määritellyistä arvoista voidaan poiketa Institut national de l’origine et de la qualité (INAO):n johtajan tekemällä päätöksellä, mikäli ryhmän mielipidettä on ensin kuultu. Poikkeukset eivät saa ylittää seuraavia arvoja:

happoluku: < 1,2

1,8-sineoli: 0,1–1,5

cis-ß-osimeeni: 2,5–10

trans-ß-osimeeni: 1,5–6

oktanoni-3: 0,3–2,0

kamferi: < 0,55

linaloli: < 38

terpineeni-4-oli: 1,5–6

lavandulyyliasetaatti: > 2

lavanduloli: > 0,4

α -terpineoli: < 0,8

cis-ß-osimeenin ja trans-ß-osimeenin suhde: 0,9–2,7

trans-ß-osimeenin ja oktanoni 3:n suhde: 1,4–10

linalolin + linalyyliasetaatin ja lavandulolin + lavandulyyliasetaatin suhde: 10–20.”

3.3 Maantieteellisen alueen rajaus

Täsmennetään vaiheet, joiden on tapahduttava nimityksen maantieteellisellä alueella: laventeli on korjattava ja tislattava maantieteellisellä alueella.

Valvotun alkuperänimityksen ”Huile essentielle de lavande de Haute-Provence” hyväksymisasetukseen sisältyvä luettelo kunnista, jotka muodostavat nimityksen maantieteellisen alueen, lisätään eritelmän selkeyttämiseksi ja täsmentämiseksi.

Seuraavat poikkeukset voidaan sallia:

”INAO:n maatalouselintarviketuotteiden kansallinen komitea voi sallia poikkeamisen 800 metrin vähimmäiskorkeutta koskevasta vaatimuksesta tätä varten nimittämänsä asiantuntijaryhmän lausunnon perusteella. Tätä poikkeusta ei voida soveltaa alle 600 metrin korkeudessa sijaitseviin lohkoihin.”

3.4 Tuotantomenetelmä

Viljelymenetelmää täsmennetään siltä osin, että kasvien lisääminen tapahtuu yksinomaan kylvämällä. Määräys on peräisin valvotun alkuperänimityksen ”Huile essentielle de lavande de Haute-Provence” hyväksymisasetuksesta.

3.5 Yhteys maantieteelliseen alkuperään

Kohta laaditaan uudelleen maantieteellisen alueen ja tuotteen erityisyyden sekä tuotteen ja maantieteellisen alueen välisen yhteyden osoittamiseksi. Se on lisätty maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun asetuksen (EY) N:o 510/2006 säännösten mukaisesti.

3.6 Valvontaelimen ja ryhmittymän viitetiedot

Virallisten valvontaelinten ja ryhmittymän yhteystiedot on päivitetty.

3.7 Merkinnät

Merkintöjä koskevia määräyksiä muutetaan lisäämällä velvoite käyttää EU:n SAN-tunnusta.

3.8 Kansalliset vaatimukset

Valvontajärjestelmän kansallisen uudistuksen mukaisesti eritelmää täydennetään lisäämällä taulukko, jossa esitetään tärkeimmät valvottavat seikat ja niiden arviointimenetelmät.

YHTENÄINEN ASIAKIRJA

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (2)

”HUILE ESSENTIELLE DE LAVANDE DE HAUTE-PROVENCE”/”ESSENCE DE LAVANDE DE HAUTE-PROVENCE”

EY-N:o: FR-PDO-0217-0141-20.10.2011

SMM ( ) SAN ( X )

1. Nimi

”Huile essentielle de lavande de Haute-Provence”/”Essence de lavande de Haute-Provence”

2. Jäsenvaltio tai kolmas maa

Ranska

3. Maataloustuotteen tai elintarvikkeen kuvaus

3.1 Tuotelaji

Luokka 3.2 – Eteeriset öljyt

3.2 Kuvaus 1 kohdassa nimetystä tuotteesta

Huile essentielle de lavande de Haute-Provence/Essence de lavande de Haute-Provence on neste, joka saadaan vesihöyrytislauksella laventelin (Lavandula Angustifolia P. Miller) kukkivista verson latvoista. Viljelmien on koostuttava paikallista alkuperää olevista kasveista, joiden lisääminen tapahtuu yksinomaan kylvämällä. Kloonatuista, kasvullisesti lisätyistä kasveista tai kylvetyistä klooneista muodostuvia viljelmiä ei sallita. Huile essentielle de lavande de Haute-Provence on useimmiten välituote, jota käytetään pääasiassa hajuvesiteollisuudessa mutta myös lääketeollisuudessa ja aromaterapiassa. Huile essentielle de lavande de Haute-Provence/Essence de lavande de Haute-Provence -laventeliöljyllä on oltava seuraavat analyyttiset ominaisuudet kromatografialla mitattuina:

happoluku: < 1,0

1,8-sineoli: 0,2–1,0

cis-ß-osimeeni: 3,0–9,0

trans-ß-osimeeni: 2,2–4,9

oktanoni-3: 0,5–2,0

kamferi: < 0,5

linaloli: < 36

terpineeni-4-oli: 2,5–5,5

lavandulyyliasetaatti: > 2,5

lavanduloli: > 0,5

α-terpineoli: < 0,7

cis-ß-osimeenin ja trans-ß-osimeenin suhde: 1,05–2,7

trans-ß-osimeenin ja oktanoni 3:n suhde: 1,4–9

linalolin + linalyyliasetaatin ja lavandulolin + lavandulyyliasetaatin suhde: 12–18.

Tiettynä markkinointivuonna vallitsevien poikkeuksellisten sääolojen perusteella edellä määritellyistä arvoista voidaan poiketa Institut national de l’origine et de la qualité (INAO):n johtajan tekemällä päätöksellä, mikäli ryhmän mielipidettä on ensin kuultu. Poikkeukset eivät saa ylittää seuraavia arvoja:

happoluku: < 1,2

1,8-sineoli: 0,1–1,5

cis-ß-osimeeni: 2,5–10

trans-ß-osimeeni: 1,5–6

oktanoni-3: 0,3–2,0

kamferi: < 0,55

linaloli: < 38

terpineeni-4-oli: 1,5–6

lavandulyyliasetaatti: > 2

lavanduloli: > 0,4

α-terpineoli: < 0,8

cis-ß-osimeenin ja trans-ß-osimeenin suhde: 0,9–2,7

trans-ß-osimeenin ja oktanoni 3:n suhde: 1,4–10

linalolin + linalyyliasetaatin ja lavandulolin + lavandulyyliasetaatin suhde: 10–20.

3.3 Raaka-aineet (ainoastaan jalostetut tuotteet)

—

3.4 Rehu (ainoastaan eläinperäiset tuotteet)

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella

Laventeli on viljeltävä ja tislattava maantieteellisellä alueella.

3.6 Viipalointia, raastamista, pakkaamista jne. koskevat erityiset säännöt

—

3.7 Merkintöjä koskevat erityiset säännöt

Alkuperänimityksen nimi ja EU:n SAN-tunnus on merkittävä selkeästi kaikkiin pakkauksiin, joita pidetään kaupan alkuperänimityksellä ”Huile essentielle de lavande de Haute-Provence”/”Essence de lavande de Haute-Provence”.

4. Maantieteellisen alueen tarkka rajaus

Huile essentielle de lavande de Haute-Provence/Essence de lavande de Haute-Provence -laventeliöljyn maantieteellinen tuotantoalue ulottuu seuraavien neljän departementin alueelle: Alpes-de-Haute-Provence, Hautes-Alpes, Drôme ja Vaucluse ja käsittää 283 kuntaa. Tämän alueen rajaamisperusteet perustuvat sekä laventelin ekologisiin vaatimuksiin sopeutuneisiin fyysisen ympäristön tekijöihin että Huile essentielle de lavande de Haute-Provence/Essence de lavande de Haute-Provence -laventeliöljyn tuotantoon liittyviin inhimillisiin tekijöihin.

Maantieteellinen tuotantoalue rajoittuu

a) seuraaviin kuntiin: Alpes-de-Haute-Provencen departementti Allons, Angles, Annot, Archail, Aubignosc, Authon, Banon, Barles, Barrême, Bayons, Beaujeu, Bellafaire, Beynes, Blégiers, Blieux, Braux, Le Brusquet, Le Caire, Castellane, Le Castellard-Mélan, Castellet-les-Sausses, Val-de-Chalvagne, Châteaufort, Châteauneuf-Miravail, Châteauneuf-Val-Saint-Donat, Chaudon-Norante, Clamensane, Clumane, Cruis, Curel, Demandolx, Digne-les-Bains, Draix, Entrages, Entrevaux, Faucon-du-Caire, Le Fugeret, La Garde, Gigors, Hautes-Duyes, L'Hospitalet, La Javie, Lambruisse, Lardiers, Majastres, Mallefougasse-Augès, Marcoux, Méailles, Montsalier, Moriez, La Motte-du-Caire, Moustiers-Sainte-Marie, La Mure-Argens, Nibles, Noyers-sur-Jabron, Les Omergues, Ongles, La Palud-sur-Verdon, Peipin, Peyroules, Piegut, Prads-Haute-Bleone, Redortiers, Revest-du-Bion, La Robine-sur-Galabre, La Rochegiron, La Rochette, Rougon, Saint-André-les-Alpes, Saint-Benoît, Saint-Etienne-les-Orgues, Saint-Geniez, Saint-Jacques, Saint-Julien-du-Verdon, Saint-Lions, Saint-Pierre, Saint-Vincent-sur-Jabron, Saumane, Sausses, Senez, Simiane-la-Rotonde, Soleilhas, Tartonne, Thoard, Thorame-Basse, Thorame-Haute, Turriers, Ubraye, Valavoire, Valbelle, Venterol, Vergons. Hautes-Alpes’in departementti Antonaves, Aspremont, Aspres-sur-Buëch, Barcillonnette, Barret-le-Bas, La Bâtie-Montsaléon, La Beaume, Le Bersac, Bruis, Chabestan, Chanousse, Châteauneuf-de-Chabre, Châteauneuf-d'Oze, Eourres, L'Epine, Esparron, Espinasses, Etoile-Saint-Cyrice, La Faurie, Fouillouse, La Freissinouse, Furmeyer, Gap, La Haute-Beaume, Lardier-et-Valença, Manteyer, Mereuil, Montbrand, Montclus, Montjay, Montmaur, Montmorin, Montrond, Moydans, Neffes, Nossage-et-Bénévent, Orpierre, Oze, Pelleautier, La Piarre, Ribeyret, Ribiers, La Roche-des-Arnauds, Rosans, Saint-André-de-Rosans, Saint-Auban-d'Oze, Sainte-Colombe, Saint-Genis, Saint-Julien-en-Beauchêne, Sainte-Marie, Saint-Pierre-d'Argençon, Saint-Pierre-Avez, Le Saix, Salerans, Savournon, Serres, Sigottier, Sigoyer, Sorbiers, Théus, Trescléoux, Veynes, Vitrolles. Drômen departementti Arnayon, Arpavon, Aulan, Ballons, Barret-de-Lioure, La Bâtie-des-Fonds, Beaumont-en-Diois, Beaurières, Bellecombe-Tarendol, Bellegarde-en-Diois, Bésignan, Bonneval-en-Diois, Boulc, Bouvières, Chalançon, La Charce, Charens, Chaudebonne, Chauvac, Cornillac, Cornillon-sur-l'Oule, Establet, Eygalayes, Eyroles, Ferrassières, Glandage, Gumiane, Izon-la-Bruisse, Jonchères, Laborel, Lachau, Laux-Montaux, Lemps, Lesches-en-Diois, Mévouillon, Miscon, Montauban-sur-l'Ouvèze, Montaulieu, Montbrun-les-Bains, Montferrand-la-Fare, Montfroc, Montguers, Montjoux, Montréal-les-Sources, La Motte-Chalancon, Pelonne, Plaisians, Le Poët-en-Percip, Le Poët-Sigillat, Pommerol, Poyols, Les Prés, Reilhanette, Rémuzat, Rioms, Rochebrune, La Roche-sur-le-Buis, La Rochette-du-Buis, Rottier, Roussieux, Saint-Auban-sur-l'Ouvèze, Saint-Dizier-en-Diois, Sainte-Euphémie-sur-Ouvèze, Saint-Ferréol-Trente-Pas, Sainte-Jalle, Saint-May, Saint-Sauveur-Gouvernet, Séderon, Teyssières, Treschenu-Creyers, Valdrôme, Val-Maravel, Valouse, Verclause, Vercoiran, Vers-sur-Méouge, Vesc, Villebois-les-Pins, Villefranche-le-Château, Villeperdrix, Volvent. Vauclusen departementti Aurel, Lagarde-d'Apt, Monieux, Rustrel, Saint-Christol, Saint-Saturnin-d'Apt, Saint-Trinit, Sault, Savoillans, Villars. Näissä kunnissa alkuperänimitystä saavat käyttää ainoastaan vähintään 800 metrin korkeudessa merenpinnasta sijaitsevat viljelmät. INAO:n maatalouselintarviketuotteiden kansallinen komitea voi sallia poikkeamisen 800 metrin vähimmäiskorkeutta koskevasta vaatimuksesta tätä varten nimittämänsä asiantuntijaryhmän lausunnon perusteella. Tätä poikkeusta ei voida soveltaa alle 600 metrin korkeudessa sijaitseviin lohkoihin.

b) Poikkeusta sovelletaan seuraaviin kuntiin: Drômen departementti Aix-en-Diois, Aucelon, Aurel, Barnave, Barsac, Brette, Chamaloc, Chastel-Arnaud, Châtillon-en-Diois, La Chaudière, Die, Espenel, Eygluy-Escoulin, Laval-d'Aix, Luc-en-Diois, Marignac-en-Diois, Menglon, Molières-Glandaz, Montlaur-en-Diois, Montmaur-en-Diois, Pennes-le-Sec, Ponet-et-Saint-Auban, Pontaix, Pradelle, Recoubeau-Jansac, Rimon-et-Savel, Rochefourchat, Romeyer, Saint-Andéol, Saint-Benoît-en-Diois, Sainte-Croix, Saint-Julien-en-Quint, Saint-Nazaire-le-Désert, Saint-Roman, Saint-Sauveur-en-Diois, Vachères-en-Quint, Vercheny, Véronne. Näissä kunnissa alkuperänimitystä saavat käyttää ainoastaan vähintään 600 metrin korkeudessa merenpinnasta sijaitsevat viljelmät.

5. Yhteys maantieteelliseen alkuperään

5.1 Maantieteellisen alueen erityisyys

Maantieteelliselle alueelle ominaisia tekijöitä ovat

Luontoon liittyvät tekijät Tähkälaventeli (Lavandula angustifolia) leviää mielellään maaperässä, joka luokitellaan maaperätyyppiin kalkkipitoisen humuksen harmaa rendzina. Se on muodostunut jura- ja liitukautisten kalkkikivimuodostumien päälle. Laventeli hakeutuu myös korkeammalla sijaitseville viileämmille alueille, ja niinpä sitä esiintyy vuoristoisemmassa ympäristössä 600–800 metrin korkeudesta merenpinnasta alkaen. Määritelty alue vastaa tähkälaventelin luonnollista esiintymisaluetta, jonka ulkopuolella Lavandula angustifolia -laji kuihtuu nopeasti.

Inhimilliset tekijät Etenkin 1800-luvun loppupuoliskolla laventelin kerääminen yleistyi Etelä-Ranskassa. Siihen aikaan voimakas maaltapako aiheutti väestökadon köyhillä maaseutualueilla, ja vuosisatojen aikana raivatut viljelyalueet jäivät tyhjilleen. Eroosio kulutti niitä nopeasti jättäen usein näkyviin pelkkää kalliota. Ainoastaan sitkeät ja vähään tyytyvät kasvit saattoivat menestyä, ja laventeli valtasi pian hylätyt rinteet.

Samaan aikaan hajuvesien ja kosmetiikan käyttö yleistyi voimakkaasti. Paikallisten perustuotteiden runsaan saatavuuden ja sukupolvelta toiselle siirtyneen taitotiedon ansiosta hajuvesiteollisuus nousi kukoistukseen, ja se on jatkunut näihin päiviin saakka ja luonut Grassen kansainvälisesti tunnustetun aseman hajuvesiteollisuuden pääkaupunkina.

Grassen yritykset siirsivät kesäisin tislauslaitteensa takamaiden poiminta-alueille, toiset sopivat erityisjärjestelyistä paikallisten tislaajien kanssa valtuuttamalla nämä huolehtimaan lukuunsa öljyn tislauksesta. Laventeliöljyn kaupalliset markkinat vakiintuivat, mikä vauhditti laventelin keräämistä Haute-Provencen vuoristoisilla alueilla, joilla ennen sitä oli harjoitettu etupäässä pieneläin- ja viljelykasvituotantoa.

5.2 Tuotteen erityisyys

Tuotteen tyypillisyys

Tähkälaventelin tuotanto on peräisin paikallista alkuperää olevista kylvetyistä tai nuorista luonnonvaraisista kasveista, joita viljellään kantoina. Näiden kantojen lajikerunsaus antaa tähkälaventelista saadulle öljylle erityisluonteen ja -laadun, jotka erottavat sen selvästi muista lajeista saaduista öljyistä. Huile essentielle de lavande de Haute-Provence / Essence de lavande de Haute-Provence -laventeliöljyn edustavimmat analyyttiset parametrit kromatometrin piikkialueena mitattuina ovat linaloli, lavanduloli ja lavandulyyliasetaatti (aromaattisten ainesosien arvot on määritelty kohdassa 3.2). Tähkälaventelin aromi erottuu muista laventelilajeista (hybridilaventeli ja leveälehtilaventeli) monimuotoisuutensa, hienostuneisuutensa ja viipyvyytensä perusteella.

Tunnettuus

Grassen kaupungin maine hajuvesiteollisuudessa perustuu laventeliöljyn paikalliseen tuotantoon. Suuremman sadon mutta laadultaan vähemmän hienostunutta eteeristä öljyä antavan hybridilaventelin viljelyn yleistyminen johti siihen, että tuottajat ryhtyivät tuottamaan yksinomaan tähkälaventelista tislattua eteeristä öljyä voidakseen toimittaa myös vastaisuudessa hajuvesien valmistajille maineen perustana olevaa eteeristä öljyä.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Laventelin herkkyys luonnonympäristön olosuhteille vaikuttaa huomattavasti siitä saatujen öljyjen kemialliseen koostumukseen ja siten myös tuoksuun. Tämä pätee erityisesti tähkälaventelin kantoihin (paikallista alkuperää olevat kasvustot, joiden lisääminen tapahtuu yksinomaan kylvämällä; kloonaamalla jalostettuja tai kasvullisesti lisättyjä kasveja ei sallita), joiden kaikilla kasviyksilöillä on oma geneettinen profiilinsa. Tuloksena saadaan eteeristä öljyä, jonka analyyttiset ja tuoksuominaisuudet ovat aivan erityiset.

Korkeammalla vuoristossa 600–800 metrin korkeudesta merenpinnasta alkaen viljellystä laventelista saadaan viileämpien lämpötilojen ansiosta hienostuneen aromaattista eteeristä öljyä.

Näiden vuoristoisten alueiden karu ja kuiva maaperä hillitsee kasvua ja ohjaa kasvin aineenvaihduntaa aromaattisten ainesosien kehittämiseen.

Leikattujen kukkien on annettava kuivua, jotta niistä tarvittaessa haihtuu ylimääräinen kosteus, joka olisi haitallista tislaukselle. Tislaus tapahtuu vesihöyrytislauksena, joka on ainoa menetelmä kukkien aromaattisten ainesosien säilyttämiseksi. Kasviaineksen läpi kulkeva vesihöyry sitoo itseensä eteeriset öljyt, minkä jälkeen höyry jäähdytetään ja se muuttuu jälleen nestemäiseksi. Aromaattisten ainesosien pitoisuuksien ja ominaisuuksien säilyttämiseksi eteerisen öljyn enimmäistuotokselle istutettua hehtaaria kohden on asetettu rajat.

Tähkälaventelin tuottajat ovat vahvasti sitoutuneet tuotteeseensa.

Eritelmän julkaisutiedot

(Asetuksen (EY) N:o 510/2006 (3) 5 artiklan 7 kohta)

https://www.inao.gouv.fr/fichier/CDCHuileEssentielleLavandeHauteProvence.pdf

(1) Korvattu asetuksella (EU) N:o 1151/2012.

(2) Katso alaviite 1.

(3) Katso alaviite 1.